बॉलीवुड एक्टर ने बीजेपी की जीत पर खाई 5 कसमें, बोले- रोज कहूंगा मोदी-शाह पॉलिटिक्स के बाप...  
कमाल आर खान ने किया ट्वीट
बीजेपी को लेकर कही ये बात
कमाल आर खान ने खाई 5 कसमें
बॉलीवुड एक्टर और प्रोड्यूसर कमाल आर खान (Kamaal R Khan) सोशल मीडिया पर काफी एक्टिव हैं और उन्होंने भी चुनाव रुझानों में बीजेपी की जीत पर अपना रिएक्शन दे दिया है. लोकसभा चुनाव रुझानों में बीजेपी की सीटों का आंकड़ा 325 को पार कर चुका है और अब फाइनल नतीजों का इंतजार किया जा रहा है. लोकसभा चुनाव में बीजेपी के इस शानदार प्रदर्शन पर कमाल आर खान (Kamaal R Khan) भी तारीफ किए बिना नहीं रह सके. कमाल आर खान ने पीएम नरेंद्र मोदी (PM Narendra Modi) और बीजेपी (BJP) अध्यक्ष अमित शाह (Amit Shah) के नेतृत्व में एनडीए (NDA) की जीत पर ट्वीट किया है और उनका ये ट्वीट काफी वायरल भी हो रहा है. कमाल आर खान (Kamaal R Khan) ने चुनाव परिणाम के मौके पर पांच कसमें भी खा ली हैं. 

Today I do make 5 promises for next 5 years.
1)won't watch news channels.
2)won't tweet about politics.
3)won't say word against BJP
4) Everyday will say that Amit Shah and Narendra Modi are Baap of politics.
5)Won't read and reply to any political tweet.

बॉलीवुड एक्टर और प्रोड्यूसर कमाल आर खान (Kamaal R Khan) ने बीजेपी के इस शानदार प्रदर्शन पर लिखा हैः 'आज मैंने अगले पांच साल के लिए पांस कसमें खाई हैं. 
1. समाचार चैनल नहीं देखूंगा.
2. राजनीति के बारे में कोई ट्वीट नहीं करूंगा.
3. बीजेपी के खिलाफ एक शब्द नहीं कहूंगा.
4. रोजाना कहूंगा कि अमित शाह और नरेंद्र मोदी पॉलिटिक्स के बाप हैं.
5. किसी भी राजनैतिक ट्वीट को न तो पढ़ूंगा और न ही रिप्लाई करूंगा. '
इस तरह बॉलीवुड एक्टर कमाल आर खान (Kamaal R Khan) ने बीजेपी के खिलाफ कुछ भी कहने से अब चुप्पी साध ली है. कमाल आर खान का ये ट्वीट सोशल मीडिया पर खूब वायरल हो रहा है. लोकसभा चुनाव 2019 (Lok Sabha Election Results 2019) के तहत देश भर में 542 संसदीय सीटों के लिए डाले गए मतों की गिनती जारी है. पहली बार ईवीएम गणना के साथ मतदाता सत्यापित पेपर ऑडिट पर्चियों (वीवीपैट) का मिलान किए जाने के कारण, देर शाम तक परिणाम आने की संभावना है.  इस बार 542 सीटों पर 8,000 से अधिक प्रत्याशी चुनाव लड़ रहे हैं. सात चरणों में हुए मतदान में 90.99 करोड़ मतदाताओं में से करीब 67.11 प्रतिशत लोगों ने अपने मताधिकार का प्रयोग किया है.